Kawża C‑507/12

Jessy Saint Prix

vs

Secretary of State for Work and Pensions

(talba għal deċiżjoni preliminari mressqa mis-Supreme Court of the United Kingdom)

“Rinviju għal deċiżjoni preliminari — Artikolu 45 TFUE — Direttiva 2004/38/KE — Artikolu 7 — Kunċett ta’ ‘ħaddiem’ — Ċittadina tal-Unjoni Ewropea li rrinunzjat għax-xogħol minħabba limitazzjonijiet fiżiċi marbuta mal-aħħar stadji ta’ tqala u mal-effetti tal-ħlas”

Sommarju — Sentenza tal-Qorti tal-Ġustizzja (L-Ewwel Awla) tad-19 ta’ Ġunju 2014

Moviment liberu tal-persuni – Ħaddiema – Kunċett – Mara li waqfet mix-xogħol jew milli tfittex impjieg minħabba limitazzjonijiet fiżiċi marbuta mal-aħħar stadji tat-tqala tagħha u mal-effetti tal-ħlas – Żamma tal-kwalità ta’ ħaddiem – Kundizzjoni – Ritorn għax-xogħol fi żmien raġonevoli – Verifika mill-qorti nazzjonali (Artikolu 45 TFUE; Direttiva tal-Parlament Ewropew u tal-Kunsill 2004/38, Artikoli 7(1),(3)(a) u 16(3)) Ċittadinanza tal-Unjoni – Dritt ta’ moviment liberu u ta’ residenza libera fit-territorju tal-Istati Membri – Direttiva 2004/38 – Persuna milquta b’inkapaċità temporanja għax-xogħol li tirriżulta minn mard – Kunċett – Mara li waqfet temporanjament mix-xogħol minħabba l-aħħar stadji tat-tqala tagħha u l-effetti tal-ħlas – Esklużjoni – Possibbiltà li tkompli tibbenefika mir-regolamenti tal-ħaddiema (Direttiva tal-Parlament Ewropew u tal-Kunsill 2004/38, Artikolu 7(3)(a))

L-Artikolu 45 TFUE għandu jiġi interpretat fis-sens li mara, li tieqaf mix-xogħol jew milli tfittex impjieg minħabba limitazzjonijiet fiżiċi marbuta mal-aħħar stadji tat-tqala tagħha u mal-effetti tal-ħlas, iżżomm il-kwalità ta’ “ħaddiem”, fis-sens ta’ dan l-artikolu, sakemm hija tassumi mill-ġdid ix-xogħol tagħha jew issib impjieg ieħor fi żmien raġonevoli wara t-twelid tal-wild tagħha. F’dan ir-rigward, la mill-Artikolu 7 tad-Direttiva 2004/38, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri, meqjus fit-totalità tiegħu u lanqas minn dispożizzjonijiet oħra tal-istess direttiva ma jirriżulta li, f’tali ċirkustanzi, ċittadin tal-Unjoni li ma jissodisfax il-kundizzjonijiet previsti f’dan l-artikolu huwa, minħabba f’hekk, sistematikament imċaħħad mill-istatus ta’ “ħaddiem”, fis-sens tal-Artikolu 45 TFUE. Fil-fatt, il-kodifikazzjoni intiża mill-imsemmija direttiva tal-istrumenti tad-dritt tal-Unjoni li jippreċeduha, maħsuba espressament sabiex tiffaċilita l-eżerċizzju tad-dritt taċ-ċittadini tal-Unjoni li jiċċaqilqu u li jirrisjedu liberament fit-territorju tal-Istati Membri, ma tistax, fiha nfisha, tillimita l-portata tal-kunċett ta’ ħaddiem fis-sens tat-Trattat FUE. Sabiex jiġi ddeterminat jekk il-perijodu li jkun għadda bejn il-ħlas u l-bidu mill-ġdid tax-xogħol jistax jitqies li huwa raġonevoli, huwa l-kompitu tal-qorti nazzjonali kkonċernata li tqis iċ-ċirkustanzi speċifiċi kollha tal-każ fil-kawża prinċipali u r-regoli nazzjonali applikabbli li jirregolaw it-tul tal-leave tal-maternità, b’mod konformi mal-Artikolu 8 tad-Direttiva 92/85, dwar l-introduzzjoni ta’ miżuri biex jinkoraġġixxu t-titjib fis-saħħa u s-sigurtà fuq il-post tax-xogħol għall-ħaddiema nisa tqal u ħaddiema li welldu reċentement, jew li qed ireddgħu. Fil-fatt, ċittadina tal-Unjoni tkun skoraġġita milli teżerċita d-dritt ta’ moviment liberu tagħha jekk, fil-każ li hija tkun tqila fl-Istat ospitanti u titlaq minħabba f’hekk l-impjieg tagħha, u dan biss għal żmien qasir, hija tirriskja li titlef il-kwalità ta’ ħaddiem f’dan l-Istat. Issa, fuq il-bażi tal-protezzjoni partikolari ggarantita lin-nisa minħabba l-maternità u b’mod partikolari l-Artikolu 16(3) tad-Direttiva 2004/38, jekk assenza motivata minn avveniment importanti bħalma hija t-tqala jew il-ħlas ma taffettwax il-kontinwità tar-residenza ta’ ħames snin fl-Istat Membru ospitanti meħtieġa sabiex jingħata d-dritt ta’ residenza permanenti, limitazzjonijiet fiżiċi marbuta mal-aħħar stadji tat-tqala u mal-effetti immedjati ta’ ħlas, li jġiegħlu mara tieqaf temporanjament mix-xogħol, ma jistgħux, a fortiori, iwasslu sabiex din tal-aħħar titlef il-kwalità ta’ ħaddiem. (ara l-punti 31, 32, 42, 44, 46, 47 u d-dispożittiv) Mara tqila li tieqaf temporanjament mix-xogħol minħabba t-tqala tagħha u l-effetti tal-ħlas ma tistax tiġi kklassifikata bħala persuna milquta b’inkapaċità temporanja għax-xogħol li tirriżulta minn mard, skont l-Artikolu 7(3)(a) tad-Direttiva 2004/38, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri. Madankollu, ma jistax jiġi affermat, li dan il-paragrafu jelenka b’mod eżawrjenti ċ-ċirkustanzi li fihom ħaddiem migrant, li ma jibqax f’relazzjoni ta’ impjieg, jista’ xorta waħda jibqa’ jibbenefika minn dan l-istatus. (ara l-punti 30, 38)

Kawża C‑507/12

Jessy Saint Prix

vs

Secretary of State for Work and Pensions

(talba għal deċiżjoni preliminari mressqa mis-Supreme Court of the United Kingdom)

“Rinviju għal deċiżjoni preliminari — Artikolu 45 TFUE — Direttiva 2004/38/KE — Artikolu 7 — Kunċett ta’ ‘ħaddiem’ — Ċittadina tal-Unjoni Ewropea li rrinunzjat għax-xogħol minħabba limitazzjonijiet fiżiċi marbuta mal-aħħar stadji ta’ tqala u mal-effetti tal-ħlas”

Sommarju — Sentenza tal-Qorti tal-Ġustizzja (L-Ewwel Awla) tad-19 ta’ Ġunju 2014

Moviment liberu tal-persuni — Ħaddiema — Kunċett — Mara li waqfet mix-xogħol jew milli tfittex impjieg minħabba limitazzjonijiet fiżiċi marbuta mal-aħħar stadji tat-tqala tagħha u mal-effetti tal-ħlas — Żamma tal-kwalità ta’ ħaddiem — Kundizzjoni — Ritorn għax-xogħol fi żmien raġonevoli — Verifika mill-qorti nazzjonali (Artikolu 45 TFUE; Direttiva tal-Parlament Ewropew u tal-Kunsill 2004/38, Artikoli 7(1),(3)(a) u 16(3)) Ċittadinanza tal-Unjoni — Dritt ta’ moviment liberu u ta’ residenza libera fit-territorju tal-Istati Membri — Direttiva 2004/38 — Persuna milquta b’inkapaċità temporanja għax-xogħol li tirriżulta minn mard — Kunċett — Mara li waqfet temporanjament mix-xogħol minħabba l-aħħar stadji tat-tqala tagħha u l-effetti tal-ħlas — Esklużjoni — Possibbiltà li tkompli tibbenefika mir-regolamenti tal-ħaddiema (Direttiva tal-Parlament Ewropew u tal-Kunsill 2004/38, Artikolu 7(3)(a))